Los internautes asturianos acaben d'asociase nun coleutivu col finxu de defender la llingua asturiana na rede. El Coleutivu d'Internautes pol  Asturianu (CODIPA) ye una organización formada por usuarios d'internet que nagüen por navegar pela rede usando la llingua asturiana. Pa ello, el coleutivu va trabayar con campañes que sofiten la presencia del asturianu n'internet (redes sociales, páxines institucionales y d'empreses, etc.) el respetu a la Toponímia Asturiana nes páxines en cualesquier llingua, y l'algame d'un dominiu .ast, como finxos cimeros.